4 जुलाई को लॉन्च किया था ब्लू बटरफ्लाई फिल्म्स, बोलीं- तितली का मतलब है उड़ान
बीते दिनों कृति सेनन ने सोशल मीडिया पर अचानक अपना प्रोडक्शन हाउस लॉन्च करने की जानकारी देकर फैंस को सरप्राइज दिया। कृति सेनन ने ब्लू बटरफ्लाई फिल्म्स नाम से प्रोडक्शन हाउस शुरू किया है। अब उन्होंने सोशल मीडिया पर वीडियो पोस्ट कर प्रोडक्शन हाउस का
बीते दिनों कृति सेनन ने सोशल मीडिया पर अचानक अपना प्रोडक्शन हाउस लॉन्च करने की जानकारी देकर फैंस को सरप्राइज दिया। कृति सेनन ने ब्लू बटरफ्लाई फिल्म्स नाम से प्रोडक्शन हाउस शुरू किया है। अब उन्होंने सोशल मीडिया पर वीडियो पोस्ट कर प्रोडक्शन हाउस का ये नाम रखने की वजह बताई है। कृति ने इससे जुड़ा पूरा वीडियो यूट्यूब पर भी अपलोड किया है।
ब्लू फेवरेट कलर, तितली का मतलब उंचाई, उड़ान: कृति 
कृति के वीडियो की शुरुआत में काजोल स्टारर फिल्म दो पत्ती की झलक दिखती है। ये फिल्म कृति के प्रोडक्शन बैनर की पहली फिल्म होगी। फिल्म को कृति के साथ राइटर कनिका ढिल्लन को-प्रोड्यूस करेंगी। वीडियो में आगे कृति बताती हैं कि उन्होंने प्रोडक्शन हाउस के लिए ब्लू बटरफ्लाई फिल्म्स का नाम ही क्यों चुना।
कृति कहती हैं- इसकी दो वजहें हैं- पहली ये कि मुझे बटरफ्लाई काफी पसंद हैं और दूसरी ये कि ब्लू मेरा फेवरेट कलर है। इसके साथ कृति ने वीडियो के बैकग्राउंड में ब्लू कलर के आउटफिट्स पहने कई फोटोज का मोंटाज बनाकर लगाया है।
ब्लू बटरफ्लाई का मतलब है सपने और आजादी: कृति 
वीडियो में कृति आगे कह रही हैं- ब्लू बटरफ्लाई का सिंबल उनके इंस्टाग्राम बायो में काफी समय से है और वो अक्सर इसका इस्तेमाल फोटोज के कैप्शन में भी करती हैं। इसके अलावा जब कभी भी कृति कोई कविता लिखती हैं, उसके साथ ब्लू बटरफ्लाई का इस्तेमाल करती हैं।
उन्होंने कहा- मेरी समझ में ब्लू बटरफ्लाई का मतलब है- सपने, उड़ान, उंचाई, आजादी, बराबरी, पॉजिटिविटी, खुशी और हर तरीके का पॉजिटिव इमोशन।
धीरे-धीरे आगे बढ़ते रहने की प्रोसेस बेहद खूबसूरत है: कृति 
कृति कहती हैं कि उन्हें लगता है कि बटरफ्लाई बेहद खूबसूरत होती है क्योंकि इसकी शुरुआत होती है एक कैटरपिलर से। कृति ने कहा- कैटरपिलर कोकून में बदलता है और फिर धीरे-धीरे तितली बनता है और फिर उड़ने लगता है। ये बहुत धीमी लेकिन लगातार चलने वाली प्रोसेस है। मेरे लिए इस प्रोसेस का मतलब है खुद का बेस्ट पॉसिबल वर्जन लाने की लगातार कोशिश करते रहना..
किसी तितली की तरह मेरे एक्सपीरिएंस शानदार रहे हैं: कृति 
वीडियो में आगे कृति ने अपनी फिल्मों की क्लिप शेयर की है। इसके साथ कृति कह रही हैं- मैं सोचती हूं कि मेरी जिंदगी और मेरे एक्सपीरिएंस अब तक कमाल के रहे हैं, किसी तितली की तरह। मैंने बिल्कुल बेसिक से शुरू किया था और बहुत काम सीखा और मैं आज जहां हूं वहां तक धीरे-धीरे आगे बढ़कर ही पहुंची हूं। आज मैं जो भी हूं वो बनने के लिए मैंने हर रोज मेहनत की है।
स्ट्रगल से आगे बढ़कर एक दिन आप उड़ना सीख जाते हैं: कृति 
इसके बाद वीडियो में कृति ने एक बार फिर फिल्म दो पत्ती के लिए किए गए फोटोशूट की तस्वीरें ऐड कीं। कृति ने आगे कहा- आप कई चुनौतियों का सामना करते हैं, आगे बढ़ते हैं, आपके अपने स्ट्रगल हैं और तब कहीं जाकर आपको अपना सबसे अच्छा, बेस्ट वर्जन मिलता है और तब आप उड़ना सीख चुके होते हैं। कृति ने इस वॉयस-ओवर के साथ अवॉर्ड जीतते हुए अपनी कई फोटोज वीडियो में जोड़ीं।
..तो इसलिए मेरे प्रोडक्शन हाउस का नाम है- ब्लू बटरफ्लाई, ये कहकर कृति ने अपना वीडियो खत्म किया।
यूजर्स ने की कृति की जर्नी की तारीफ 
सोशल मीडिया पर इस वीडियो पर कृति के फैंस लगातार कमेंट कर रहे हैं। एक यूजर ने लिखा- कृति आपकी जर्नी वाकई में एक सुंदर तितली जैसी है। आपने कई चुनौतियों का सामना किया, लेकिन धीरे-धीरे आगे बढ़ती गईं। आज आपकी कामयाबी देखकर मुझे बहुत खुशी हो रही है। वहीं एक यूजर ने लिखा- कृति और सुशांत के फैंस अच्छी तरह जानते हैं कि ब्लू बटरफ्लाई का मतलब क्या है!
फैंस ने निकाला था ब्लू बटरफ्लाई का सुशांत कनेक्शन 
दरअसल, कृति के ब्लू बटरफ्लाई के इस्तेमाल को फैंस ने सुशांत के लिए उनके सम्मान का साइन बताया था। एक बार सोशल मीडिया पर किसी यूजर ने सुशांत सिंह राजपूत से पूछा था कि वो अपनी पोस्ट में ब्लू बटरफ्लाई के सिंबल का बार-बार यूज क्यों करते हैं ? सुशांत सिंह ने इसके जवाब में कहा था कि उनके लिए ये बटरफ्लाई काफी खास है।